1. ΝΟΜΟΙ 5101 της 7/28 Ιουλ. 1931 (ΦΕΚ Α΄ 238) Περί ενεργείας εράνων και λαχειοφόρων ή Φιλανθρωπικών αγορών. Άρθρ.1.-Από της ισχύος του παρόντος Νόμου απαγορεύονται οι πάσης φύσεως έρανοι και λαχειοφόροι ή φιλανθρωπικαί αγοραί, ως και η δια παντός άλλου τρόπου συλλογή χρημάτων ή αντικειμένων.  Άρθρ.2.-«1.Εις εξαιρετικάς μόνον περιπτώσεις και επί τω τέλει πληρώσεως γενικού φιλανθρωπικού σκοπού ή της εκτελέσεως έργου κοινής ωφελείας, δύναται να επιτραπή, κατόπιν αδείας εκδιδομένης κατά τας διατάξεις του άρθρ. 6 του παρόντος Νόμου, ή συλλογή εράνων ή η ενέργεια φιλανθρωπικών αγορών: α)Εις νομίμως ανεγνωρισμένα σωματεία, ιδρύματα κλπ. β)Εις επιτροπάς συγκροτουμένας κατά τας διατάξεις του Α. Κώδικος. 2.Εν ουδεμιά περιπτώσει επιτρέπεται η χορήγησις αδείας διενεργείας εράνου ή αγοράς, χάριν των μελών σωματείου τινός ή κατηγορίας τινός προσώπων». Η παρ. 1 αντικατεστάθη ως άνω δια του αριθ. 1 Νόμ. 3672/1957 Βλ. ερμηνείαν εν άρθρ. 7 του κατωτ. Νόμ. 6409/1934. 2.Οι έρανοι ενεργούνται είτε δια περιφοράς κιβωτιδίων είτε δια προσωπικών εισφορών, επί τη βάσει διπλοτύπων αποδείξεων. Άρθρ.3.-Σωματεία ή Επιτροπαί τυχούσαι αδείας εράνων ή φιλανθρωπικής αγοράς υποχρεούνται εις λεπτομερή λογοδοσίαν καθ’ ον τρόπον θέλει ορισθή δια Δ/τος, προκαλουμένου υπό του Υπουργού Προνοίας κλπ. Εκδόθηκε το Π. Δ. 608/9-30 Σεπτ. 1970 (ΦΕΚ Α΄ 205), κατωτ. αριθ. 6. Άρθρ.4.-1.Οι δια κιβωτιδίων έρανοι διακρίνονται εις εράνους διενεργουμένους: α)Καθ’ άπασαν την Επικρατείαν. β)Εις πλείονας του ενός Νόμου του Κράτους. γ)Εντός της περιφερείας ενός Νόμου του Κράτους. δ)Εντός οιουδήποτε τμήματος ενός Νομού. ε)Εντός της περιοχής πόλεως, κωμοπόλεως, ή χωρίου. 2.Οι της α΄ κατηγορίας καλούνται «Πανελλήνιοι» έρανοι, πάντες δε οι λοιποί «Τοπικοί». 3.Εις την κατά τας προηγουμένας παραγράφους διάκρισιν υπόκεινται και οι δι’ ατομικών εισφορών έρανοι επιτρεπομένης εν τη περιπτώσει ταύτη της επεκτάσεως του εράνου. α)Μεταξύ των καταγομένων εκ της περιφερεία εν η λαμβάνει χώραν ο έρανος και εγκατεστημένων εκτός των ορίων ταύτης και εντός των ορίων του Κράτους, και β)Μεταξύ προσώπων μη καταγομένων μεν εκ της περιφερείας εν η διενεργείται ο έρανος ενδιαφερομένων όμως δια την πλήρωσιν του επιδιωκομένου σκοπού λόγω επαγγελματικής αλληλεγγύης ή άλλους ηθικού δεσμού. 4.Ομοίως δύναται να επιτραπή η επέκτασις του δι’ ατομικών εισφορών εράνου και μεταξύ των καταγομένων εκ της περιφερείας εν η διενεργείται ο έρανος και εγκατεστημένων εκτός των ορίων της Επικρατείας. Άρθρ.5.-1.Εις την α΄ περίπτωσιν της παρ. 1 του προηγουμένου άρθρου επιτρέπεται η συλλογή εράνων εφ’ όσον πρόκειται περί πληρώσεως σκοπού Πανελληνίου ενδιαφέροντος, εις δε τας λοιπάς β΄, γ΄, δ΄ και ε΄, αναλόγως της εκτάσεως του σκοπού. 2.Επί της α΄ και β΄ περιπτώσεως της παρ. 1 του προηγουμένου άρθρου αποφαίνεται το κατά το άρθρ. 23 του παρόντος Νόμου Συμβούλιον, επί δε των λοιπών τα κατά το άρθρ. 23 τοιαύτα, εξαιρέσει της περιπτώσεως των παρ. 3 και 4 του ιδίου άρθρου επί των οποίων πάντοτε αποφαίνεται το κατά το άρθρ. 22 Συμβούλιον. Άρθρ.6.-1.(Οι κατ’ έτος ενεργούμενοι Πανελλήνιοι έρανοι δια κιβωτιδίων ή προσωπικών εισφορών δεν δύνανται να υπερβώσι τους 6, ο δ’ αριθμός των τοπικών ορισθήσεται δια Δ/τος, εν ουδεμιά περιπτώσει δυνάμενος να υπερβή συνολικώς τους δέκα δι’ εκάστην ερανικήν περιφέρειαν). Το εδαφ. 1 κατηργήθη δια του άρθρ. 2 Νόμ. 3672/1957.         (Αντί για τη σελ.51) Σελ. 51(α) Τεύχος 1303 Σελ. 1 Έρανοι και Λαχειοφόροι ή Φιλανθρωπικές Αγορές 35.Α.γ.1    2.Αι άδειαι συλλογής εράνων και φιλανθρωπικών αγορών χορηγούνται δι’ αποφάσεως του Υπουργού Προνοίας και Αντιλήψεως εφ’ όσον πρόκειται περί αδείας εκδιδομένης μετά προηγουμένην γνωμοδότησιν του κατά το άρθρ. 22 Συμβουλίου, δι’ αποφάσεως δε του οικείου Νομάρχου εφ’ όσον πρόκειται περί αδείας εκδιδομένης μετά προηγουμένην πρότασιν του κατά το άρθρ. 23 Συμβουλίου. 3.Αι αυταί διατάξεις εφαρμόζονται προκειμένου περί εράνων δι’ ατομικών εισφορών και λαχειοφόρων αγορών. Άρθρ.7.-(Κατηργήθη δια του άρθρ. 2 Νόμ. 3672/ 1957). Άρθρ.8.-1.Η σύστασις φιλανθρωπικών αγορών προς πλήρωσιν σκοπού κοινωφελούς ή φιλανθρωπικού υπόκειται υπό την κρίσιν των δια του παρόντος Νόμου συνιστωμένων Συμβουλίων, η δε άδεια παρέχεται δι’ υπουργικής ή νομαρχιακής αποφάσεως. 2.Η σύστασις λαχειοφόρων αγορών προς πλήρωσιν σκοπού κοινωφελούς ή φιλανθρωπικού υπόκειται υπό την κρίσιν του κατά το άρθρ. 22 του παρόντος Νόμου Συμβουλίου, η δε σχετική άδεια παρέχεται δια κοινής αποφάσεως των Υπουργών Οικονομικών και Προνοίας και Αντιλήψεως. «Εξαιρετικώς δύναται να επιτραπή η διενέργεια λαχειοφόρου αγοράς, ανεξαρτήτως σκοπού, εις νομίμως λειτουργούντα σωματεία, ιδρύματα και επιτροπάς, κατά την διάρκειαν χοροεσπερίδων. Εν τη περιπτώσει ταύτη η κυκλοφορία των λαχνών δέον να περιορίζηται αποκλειστικώς εντός της αιθούσης του χορού, απαγορευομένης της διαθέσεως αυτών εκτός ταύτης. Αι δια τοιαύτας λαχειοφόρους αγοράς άδειαι χορηγούνται δι’ αποφάσεως μεν του Υπουργού Κοινωνικής Προνοίας, μετά γνώμην του κατά το άρθρ. 22 Συμβουλίου, προκειμένου περί λαχειοφόρου αγοράς τελεσθησομένης εις την περιφέρειαν της τέως Διοικήσεως Πρωτευούσης, δι’ αποφάσεως δε του οικείου Νομάρχου, μετά του κατά το άρθρ. 23 Συμβουλίου, εις πάσαν άλλην περίπτωσιν». Τα εντός « » προσετέθησαν δια του άρθρ. 3 Νόμ. 3672/1957. 3.Λαχειοφόρος αγορά κατά τον παρόντα Νόμον νοείται η εν κλειστώ χώρω έκθεσις διαφόρων αντικειμένων και η δι’ εκκυβεύσεως διάθεσις αυτών εν όλω ή εν μέρει εις άτομα εισερχόμενα δι’ εισιτηρίων εις αυτήν. Ως κλειστός χώρος νοείται κατά τ’ ανωτέρω και ο καταλλήλως περιφραγμένος χώρος του υπαίθρου. 4.Εάν εντός έξ μηνών από της κληρώσεως κάτοχος κληρωθέντος λαχνού δεν προσέλθη προς παραλαβήν του αντικειμένου, τούτο εκποιείται δια πλειοδοτικής δημοπρασίας, ης το προϊόν διατίθεται υπέρ του κατά το άρθρ. 25 σκοπού.   Σελ. 52(α) Τεύχος 1303 Σελ. 2 5.Τα της δημοπρασίας ορίζονται εκάστοτε δι’ αποφάσεως του Υπουργού Προνοίας. Υπεύθυνοι δια την διαφύλαξιν των αντικειμένων μέχρι της δημοπρασίας είναι οι οργανωταί της λαχειοφόρου αγοράς.  6.Δια Δ/τος καθορισθήσονται λεπτομερέστερον τα της συγκροτήσεως των φιλανθρωπικών και λαχειοφόρων αγορών. Άρθρ.9.-1.Σωματεία ή Επιτροπαί τυχούσαι αδείας εράνων ή αγοράς, κατά τας διατάξεις του παρόντος Νόμου, υποχρεούνται να διαθέτωσι το έν δέκατον του πραγματοποιηθέντος καθαρού προϊόντος υπέρ του κατά το άρθρ. 25 σκοπού. 2.Εν περιπτώσει δυστροπίας περί την καταβολήν εφαρμόζονται αι διατάξεις περί εισπράξεως δημοσίων εσόδων. 3.Εις εξαιρετικάς μόνον περιπτώσεις δύναται ο Υπουργός της Προνοίας, μετά σύμφωνον γνωμοδότησιν του κατά το άρθρ. 22 Συμβουλίου, ν’ απαλλάσση Σωματεία ή Επιτροπάς μέρους ή και του όλου της κατά την προηγουμένην παράγραφον κρατήσεως. Άρθρ.10.-1.Το προϊόν παντός εράνου ή λαχειοφόρου αγοράς μετά την αφαίρεσιν της κατά το προηγούμενον άρθρον κρατήσεως κατατίθεται, πλην ποσού 5.000 δραχμών, δυναμένου να παραμείνη εις χείρας της Επιτροπής ή του Σωματείου, εις έντοκον κατάθεσιν παρά τη Εθνική Τραπέζη της Ελλάδος και εν τω οικείω Υποκαταστήματι αυτής. Βλ. και άρθρ. 6 Νόμ. 6409/1934. 2.Η Επιτροπή ή το Σωματείον δύναται να αναλαμβάνη το εκάστοτε αναγκαιούν ποσόν δι’ ειδικής αποφάσεώς της και κατόπιν αδείας του οικείου Νομάρχου, εφ’ όσον πρόκειται περί εράνων ή αγοράς αδεία τούτου ενεργηθέντων κατόπιν δ’ αδείας του Υπουργού Προνοίας κλπ. εις πάσαν άλλην περίπτωσιν.  35.Α.γ.1 Έρανοι και Λαχειοφόροι ή Φιλανθρωπικές Αγορές    Άρθρ.11.-1.Εν ουδεμιά περιπτώσει επιτρέπεται η έναρξις της εκτελέσεως του σκοπού δι’ ον προορίζεται το εξ εράνων ή αγορών προϊόν, εφ’ όσον τούτο δεν ανέρχεται εις τα τρία τέταρτα της συνολικής αξίας του εκτελεσθησομένου έργου. 2.Η έναρξις της εκτελέσεως ενεργείται μετά προηγουμένην άδειαν του Υπουργού Προνοίας κλπ., (εκδιομένην βάσει γνωμοδοτήσεως των κατά τα άρθρ. 22 και 23 συμβουλίων, αναλόγως της εκάστοτε συγκεκριμένης περιπτώσεως). Βλ. και άρθρ. 8 Νόμ. 6409/1934. Άρθρ.12.-1.Χορηγηθείσης αδείας συλλογής εράνων εν τω εξωτερικώ ειδοποιούνται περί τούτου αι οικείαι Προξενικαί αρχαί, επιμελεία του Υπουργείου Εξωτερικών. 2.Αι προξενικαί αρχαί απαγορεύουσι την συλλογήν εράνων υπό προσώπων ή Επιτροπών μη εφωδιασμένων δια της κατά τας διατάξεις του παρόντος Νόμου αδείας, το δ’ υπό τούτων συλλεγέν ποσόν κατάσχεται και επιστρέφεται εις τα παρ’ ων εισεπράχθη πρόσωπα. 3.Καθισταμένου τούτου αδυνάτου αποστέλλεται εις την Εθνικήν Τράπεζαν της Ελλάδος και δια λογαριασμόν του Υπουργείου Προνοίας κλπ. όπερ διαθέτει τούτο κατά τας διατάξεις του άρθρ. 25 του παρόντος. Άρθρ.13.-1.Πάσα ερανική Επιτροπή ή Σωματείον μετά την περάτωσιν των ερανικών εργασιών υποχρεούται αμελλητί ν’ αναφέρη τούτο εις το Υπουργείον Προνοίας ή την οικείαν Νομαρχίαν εφ’ όσον πρόκειται περί τοπικού εράνου. 2.Ο Υπουργός της Προνοίας (μετά γνώμην των κατά τα άρθρ. 22 και 23 του παρόντος Συμβουλίων) δύναται να τάξη προθεσμίαν, εντός της οποίας δέον απαραιτήτως να γίνη έναρξις της εκτελέσεως του σκοπού. 3.Η ως άνω προθεσμία δύναται να παραταθή κατά την κρίσιν των αυτών Συμβουλίων. 4.Παρελθουσών απράκτων των κατά την προηγουμένην παράγραφον τασσομένων προθεσμιών, η Επιτροπή θεωρείται αυτοδικαίως διαλυθείσα, εφαρμοζομένων ως προς την περιουσίαν αυτής των διατάξεων του άρθρ. 18 του παρόντος. Άρθρ.14.-Περατωθεισών των εργασιών Επιτροπής τινός ή Σωματείου και υπολειφθέντων μετά την εκτέλεσιν του σκοπού ερανικών χρημάτων, αν μεν ταύτα ανήκωσιν εις Επιτροπήν, κατατίθενται παρά τη Εθνική Τραπέζη της Ελλάδος εντόκως και δια λογαριασμόν του Υπουργού Προνοίας κλπ. όστις τα διαθέτει δι’ αποφάσεώς του, υπέρ του κατά το άρθρ. 25 σκοπού, αν δ’ ανήκωσιν εις φιλανθρωπικόν Σωματείον, διατίθενται συνωδά ταις διατάξεσι του Καταστατικού και αν ουδέν προβλέπεται εν αυτώ, κατά τας διατάξεις της προηγουμένης παραγράφου. Άρθρ.15.-1.Διακοπέντος του ερανικού έργου Επιτροπής τινός ή Σωματείου εξ οιασδήποτε αιτίας και ληξάσης της εν τη αρχική αδεία ταχθείσης προθεσμίας απαιτείται νέα αίτησις περί παρατάσεως της προθεσμίας. 2.Μη εγκριθείσης της κατά τ’ άνω αιτηθείσης παρατάσεως η Επιτροπή διαλύεται αυτοδικαίως, άπασα δε  εξ εράνων περιουσία αυτής διατίθεται κατά τας διατάξεις του άρθρ. 25 του παρόντος. 3.Ανακαλουμένης κατόπιν αποφάσεως των κατά τον παρόντα Νόμον Συμβουλίων της χορηγηθείσης αδείας, τα τυχόν εισπραχθέντα ποσά διατίθενται ομοίως κατά τας διατάξεις του άρθρ. 25 του παρόντος. 4.Διακοπτομένων των εργασιών Επιτροπής τινος και ματαιουμένης της συνεχίσεως του εράνου εξ οιασδήποτε αιτίας, τα εις χείρας ταύτης ή παρά τη Τραπέζη ευρισκόμενα χρήματα, ως και τα πάσης φύσεως περιουσιακά στοιχεία περιέρχονται εις την διάθεσιν του Υπουργού Προνοίας κλπ., όστις διαθέτει ταύτα κατά τας διατάξεις του άρθρ. 25 του παρόντος. 5.Καθισταμένου ανεφίκτου ή εκλιπόντος του σκοπού δι’ ον συνέστη η ερανική Επιτροπή ο Υπουργός της Προνοίας δύναται τη αιτήση αυτής (και μετά προηγουμένην γνωμοδότησίν του κατά το άρθρ. 22 Συμβουλίου) να επιτρέψη την διάθεσιν του ερανικού προϊόντος υπέρ άλλου παρεμφερούς σκοπού και τη αυτή περιφερεία, εν αποφατική δε γνωμοδοτήσει του Συμβουλίου εφαρμόζονται αι διατάξεις της προηγουμένης παραγράφου. 6.Αι αυταί διατάξεις εφαρμόζονται προκειμένου και περί Σωματείων, εξαιρέσει της περιπτώσεως της διαλύσεως. Άρθρ.16.-1.Η εκτέλεσις των έργων κοινής ωφελείας ή κοινωφελούς σκοπού αξίας συνολικής ανωτέρας του ποσού των πεντήκοντα χιλιάδων δραχμών ενεργείται υποχρεωτικώς κατά τας διατάξεις τας διεπούσας το Δημόσιον Λογιστικόν και τα Δημόσια έργα, κάτω δε του ποσού των πεντήκοντα χιλιάδων δραχμών ενεργείται και κατά παρέκκλισιν των ως άνω διατάξεων κατόπιν αποφάσεως του υπό του άρθρ. 23 του παρόντος προβλεπομένου Συμβουλίου. 2.Η έγκρισις των πρακτικών απόκειται τω Υπουργώ Προνοίας, εφ’ όσον εξ άλλων Νόμων δεν είναι ανατεθειμένη αύτη άλλω Υπουργώ. Άρθρ.17.-1.Επιτροπαί Φιλανθρωπικών αγορών  ή εράνων μη δυνηθείσαι να φέρωσιν  εις πέρας το υπ’ αυτών αναληφθέν έργον  εντός   πενταετίας    από    της     χορηγήσεως     της   Σελ. 53 Έρανοι και Λαχειοφόροι ή Φιλανθρωπικές Αγορές 35.Α.γ.1    αδείας διαλύονται κατόπιν αποφάσεως του Υπουργού Προνοίας, (εκδιδομένης μετά προηγουμένην γνωμοδότησιν του κατά το άρθρ. 22 Συμβουλίου) και καταχωριζομένης εις την Εφημερίδα της Κυβερνήσεως. 2.Της κατά το άνω τασσομένης προθεσμίας δύναται να χορηγηθή παράτασις δι’ αποφάσεως του Υπουργού Προνοίας, (εκδιδομένης μετά προηγουμένην γνωμοδότησιν του κατά το άρθρ. 22 Συμβουλίου). Άρθρ.18.-1.Διαλυθείσης Επιτροπής τινος κατά τας διατάξεις του παρόντος Νόμου άπασα η περιουσία αυτής περιέρχεται εις την κυριότητα του Υπουργείου Προνοίας και διατίθεται κατά τας διατάξεις του άρθρ. 25 του παρόντος. 2.Εάν η περιουσία συνίσταται εκτός των μετρητών και εκ διαφόρων τίτλων ή ακινήτων τα μεν χρήματα κατατίθενται παρά τη Εθνική Τραπέζη της Ελλάδος, τα δε ακίνητα εκποιούνται δια πλειοδοτικού διαγωνισμού κατά τα λεπτομερέστερον δια Δ/τος καθορισθησόμενα. Άρθρ.19.-1.Αι περί ερανικών Επιτροπών διατάξεις του παρόντος Νόμου εφαρμόζονται και επί των Σωματείων εξαιρέσει της περιπτώσεως της διαλύσεως. Άρθρ.20.-1.«Άτομα, επιτροπαί ή Σωματεία προβαίνονται εις συλλογήν εράνων ή διενεργούντα φιλανθρωπικάς ή λαχειοφόρους αγοράς, παρά τας διατάξεις του παρόντος Νόμου, τιμωρούνται, εάν η πράξις δεν περιέχη δεινοτέραν του δικαίου παράβασιν, με φυλάκισιν τριών μέχρις οκτώ μηνών, και εν υποτροπή με φυλάκισιν έξ μηνών μέχρι 2 ετών. Τα χρήματα κατάσχονται και διατίθενται συμφώνως τω άρθρ. 25 του παρόντος Νόμου, τα δε είδη δημεύονται ως άνω, του προϊόντος αυτών διατιθεμένου κατά το αυτό άρθρ. 25 του παρόντος Νόμου. 2.Τα αυτά πρόσωπα, παραβαίνοντα τας λοιπάς διατάξεις του παρόντος Νόμου, τιμωρούνται δια φυλακίσεως το πολύ τριών μηνών και χρηματικής ποινής 5.000-50.000 δραχμών». Το άρθρ. 20 αντικατεστάθη ως αν δια του Α.Ν. 624/1945. Άρθρ.21.-1.Πάσαι αι αστυνομικαί αρχαί του Κράτους υποχρεούνται όπως προβαίνωσιν αυτεπαγγέλτως εις τον έλεγχον παντός ενεργουμένου εράνου ή αγοράς ή καθ’ οιονδήποτε άλλον τρόπον συλλογής χρημάτων ή αντικειμένων προς εξακρίβωσιν αν έχη εκδοθή η κατά τας διατάξεις του παρόντος Νόμου προβλεπομένη άδεια. 2.Διαπιστουμένου ότι έρανοι, ή αγοραί ή καθ’ οιονδήποτε άλλον τρόπον συλλογήν χρημάτων ή αντικειμένων ενεργούνται παρά τας διατάξεις του παρόντος τ’ αστυνομικά όργανα προβαίνουσιν αυτεπαγγέλτως εις την απαγόρευσιν αυτών εφαρμοζομένων των διατάξεων του προηγουμένου άρθρου.  Σελ 54 Άρθρ.22.-(Συνιστάται παρά τω Υπ. Προνοίας συμβούλιον, όπερ τροποποιηθέν και ονομασθέν Συμβούλιον Δημοσίας Αντιλήψεως δια του άρθρ. 5 Νόμ. 6409/1934, κατηργήθ8η δια του άρθρ. 102 Β.Δ. 682/1960 περί οργανισμού του Υπ. Προνοίας). Άρθρ.23.-(Συνιστάται πενταμελές συμβούλιον παρ’ εκάστη Νομαρχία. Τα συμβούλια ταύτα κατηργήθησαν δια του άρθρ. 102 Β.Δ. 682/1960). Άρθρ.24.-1.Ουδέποτε επιτρέπεται η ταυτόχρονος και εν τη αυτή περιφερεία ενέργεια εράνων ή λαχειοφόρων αγορών, ων το προϊόν προορίζεται δια τον αυτόν ή συναφή σκοπόν. 2.Δύναται δι’ αποφάσεως των κατά τα άρθρ. 22 και 23 του παρόντος Συμβουλίων να επιβληθή εις επιτροπάς ή σωματεία επιδιώκοντα τον αυτόν ή συγγενή σκοπόν ή από κοινού διενέργεια εράνου αντί του κατ’ ιδίαν τοιούτου. Άρθρ.25.-1.Τα κατά τα άρθρ. 12, 13, 14, 15, 17, 18, 20 και 24 προκύπτοντα χρηματικά ποσά κατατίθθενται παρά τη Εθνική Τραπέζη της Ελλάδος εις διαρκή έντοκον κατάθεσιν υπό τον τίτλον «Υπουργείον Προνοίας και Αντιλήψεως» «Φιλανθρωπικά Ιδρύματα». 2.Οι πόροι της εν λόγω καταθέσεως ή και μέρος ταύτης διατίθενται αποκλειστικώς δια την ίδρυσιν και λειτουργίαν ή επιχορήγησιν Φιλανθρωπικών Ιδρυμάτων και Σωματείων δια Δ/τος προκαλουμένου υπό του Υπουργού της Προνοίας και Αντιλήψεως (μετά προηγουμένην σύμφωνον γνωμοδότησιν του κατά το άρθρ. 22 Συμβουλίου). 3.Δια Δ/τος κατά τον αυτόν ως άνω τρόπον εκδιδομένου κανονισθήσονται: α)Ο τρόπος της απολήψεως και διαχειρίσεως του ως άνω αποσυρομένου ποσού. β)Τα της ιδρύσεως εκάστου συσταθησομένου ιδρύματος και γ)Τα της διοικήσεως, λειτουργίας, προσλήψεως αναγκαιούντος προσωπικού αυτού, ως και πάσα άλλη σχετική λεπτομέρεια.     35.Α.γ.1 Έρανοι και Λαχειοφόροι ή Φιλανθρωπικές Αγορές    Άρθρ.26.-Επί αιτήσεως χορηγήσεως αδείας συλλογής εράνων ή διενεργείας Φιλανθρπωικής αγοράς εν τω Νομώ Αττικοβοιωτίας αποφαίνεται πάντοτε το κατά το άρθρ. 22 Συμβούλιον. Άρθρ.27.-1.Εις τας διατάξεις του παρόντος Νόμου υπάγονται και πάσαι αι κατά την δημοσίευσιν αυτού υφιστάμεναι Ερανικαί Επιτροπαί. 2.Αι συμφώνως προς το Ν.Δ. της 13 Νοεμ. 1927 «περί τροποποιήσεως και κυρώσεως του Ν.Δ. της 10ης Οκτ. 1925 «περί ενεργείας εράνων και λαχειοφόρων αγορών» γενόμεναι μέχρι σήμερον εισίν έγκυροι. Άρθρ.28.-Το παρά τω Υπουργείω Προνοίας και Αντιλήψεως υφιστάμενον τμήμα «Προστασίας Απόρων» από της ισχύος του παρόντος μετονομάζεται εις «Τμήμα Δημοσίας Αντιλήψεως». Άρθρ.29.-Πάσα γενική ή ειδική διάταξις αντικειμένη προς τας διατάξεις του παρόντος Νόμου καταργείται. Άρθρ.30.-Δια Δ/τος προκαλουμένου υπό του Υπ9ουργού Προνοίας και Αντιλήψεως καθορισθήσονται τα της συγκροτήσεως των ερανικών Επιτροπών, ο τρόπος της υπό των Φιλανθρωπικών Σωματείων διενεργείας εράνων και φιλανθρωπικών αγορών, ως και πάσα άλλη σχετική λεπτομέρεια.